#### Plan for kurset i Skriftlig dansk

# **Forår 2019, NODA13**

**Varmt velkommen til kurset!**

*Vær ikke bange for at fejle. Det er kun universitetet! Vi lærer af vores fejl.*

*Det er tilladt at stjæle gode ideer fra medstuderende (ikke fra internettet), men husk at sige tak for hjælpen.*

*Henvis altid til kilder og skriv egne sætninger.*

**Praktisk information**

Jeg har kontor på 2. sal (sv: tredje våningen) i Lingvisthuset i L310. Min mailadr. er: lone.koldtoft@nordlund.lu.se , og mit tlf.nr. er 046-222 87 08. Jeg er nok lettest at få fat på via mail, men ring eller kom også gerne forbi.

**Arbejdsform**

Kurset er tilrettelagt efter den enkelte studerendes behov og forudsætninger. Arbejdet består af tre dele: 1. Hjemmearbejde, hvor den enkelte studerende skriver på egne tekster, læser litteratur, laver øvelser mv. 2. skrivegruppearbejde og 3. selve undervisningen. Alle studerende skal være med i en skrivegruppe, hvor den enkelte studerende er forpligtet på både at give og modtage respons på andres og egne tekster. Det er et tidskrævende arbejde, derfor skal der afsættes tid til skrivegrupperne ved siden af undervisningsgangene.

Kurset forudsætter ikke andet end ”dansk: en introduktion”, så det forventes ikke, at du allerede kan skrive på dansk. Har du imidlertid skrevet tidligere på dansk og ønsker at opnå et mere nuanceret dansk skriftsprog, er du også meget velkommen til at deltage. Studerende med disse forkundskaber kan meget vel fungere som en slags ”hjælpelærere” i skrivegrupperne. For nogle studerende kan det i begyndelsen være sårbart at fremvise deres egne tekster, både hvad angår indhold og form. Vær ikke bange for at give konstruktiv kritik af andres tekster, men vær også god til at give opmuntringer og konkret ros.

NB! Hvis du benytter kilder i dine tekster, så husk at anføre det i fodnoterne. Har du brug for at citere, så gør det tydeligt med citationstegn ”....” og angiv præcis litteratur, sidetal mv. Det er vigtigt at **undgå afskrift**. Den studerende, der gør det, lærer ikke noget af det, og det bliver også meget ubehageligt, når jeg skal konfrontere den studerende med problemet. Til eksamen skal den studerende kunne lave egne formuleringer. Jeg ved, at det er de allerfærreste, der laver afskrifter, men jeg bliver nødt til at gøre opmærksom på det. Snyderi tolereres ikke!

**Deadline**

* Jeg vil opfordre jer til at overholde de forskellige deadlines. Begynd venligst på skriveøvelserne i god tid, så I ikke kommer ”i fedtefadet” og ikke kan gå til eksamen. Tænk også på, at I belaster læreren og evt. medstuderende ved for sene afleveringer.

**Litteraturliste**

* Der er primært tale om opslagsbøger, dvs. vi gennemgår ikke litteraturen fra enden til anden. Hver gang, der står grammatiske øvelser på programmet, bedes de studerende læse om de pågældende emner i en af de to grammatikbøger nedenfor:
* Barbara Fischer-Hansen og Ann Kledal: ”Grammatikken. Håndbog i dansk grammatik for udlændinge.” Specialpædagogisk forlag. Den er dyr, men meget pædagogisk.

Hvad angår ordbog, så brug gerne [www.ordnet.dk](http://www.ordnet.dk) og Sprognævnets Retskrivningsordbog D<http://retskrivningsordbogen.dk/ro/ro.htm?q> Hvis ikke I har computeren med i undervisningen (og hvor I sidder og arbejder), så er det selvfølgelig en god idé at have en ordbog i papirudgave. Til eksamen må I **ikke** tage computer med, desværre.

* ”Politikens Nudansk Ordbog (evt. med Etymologi og cd-rom)”, Politikens Forlag.
* ”Retskrivningsordbogen.” Dansk Sprognævn (Her får I ikke nogen ordforklaringer, til gengæld er der en grammatik bag i bogen.)
* Der er mange gode øvelser på [www.Anders.Basby.dk](http://www.Anders.Basby.dk), som I kan lave. Der er en masse øvelser på Basbys hjemmeside. Lav så mange, som I kan nå. Er de for lette, find nogle sværere.

**Kompendium og værk**

* De studerende bedes købe et kompendium til ca. 80 skr. i SOL-receptionen med mit navn på fra 2019. Der kan også godt stå 2018 på, men så mangler I blot nogle sange, som I kan få af mig. Hvis I ikke har *Guttermand* fra mundtlig dansk, vil I også mangle en opgave. Den kan I tillige få af mig.
* Dy Plambeck ”Mikael” (2014)

**Krav til den studerende:**

* At være aktivt deltagende i undervisningen, hvilket bl.a. indebærer, at den studerende skal være med til de forskellige skriveøvelser og diskutere egne og andres tekster. Kurset har få undervisningsgange, derfor er det vigtigt at være nærværende så meget som muligt. Får du problemer med at komme til undervisningen, så kontakt venligst læreren hurtigst muligt.
* At den studerende tager sine medstuderendes og lærerens vejledning (konstruktive kritik) alvorligt. Dette kan fx afstedkomme, at den studerende selv må hjem og læse grammatik, genreteori etc. På kurset forventes det, at den studerende bruger mange timer på hjemmearbejde alene og i skrivegrupper hver uge.
* At være aktiv i skrivegrupperne i og uden for undervisningen.
* At aflevere 3 små individuelle skriveopgaver til læreren, som forinden er blevet læst og kritiseret af andre studerende ud fra en bedømmelse af bl.a. genre, stil, opbygning, grammatik, ortografi, syntaks og ordforråd. Læreren modtager **ikke** skriveøvelser, der ikke er blevet læst og kritiseret af mindst én medstuderende. **Kommer den studerende ikke til undervisningen, må denne studerende selv bede medstuderende om at give hen respons uden for undervisningen.** På alle skriveøvelserne, der afleveres til læreren, skal der stå, hvilke studerende som har givet den enkelte studerende respons.
* At aflevere de to fælles øvelser fra grammatikcafé.
* At skrive to grammatikprøver og to diktater.
* At aflevere mindst én *find fejlene* – gerne i grupper.
* At læse og diskutere Dy Plambecks roman.
* Når dette er opfyldt kan den studerende gå til skriftlig eksamen. Eksamen består af tre dele: 1/2 times grammatikprøve (på dansk) og et spørgsmål til romanen (min. ½ - 1 sides besvarelse på svensk) uden hjælpemidler og en bunden skriftlig opgave med hjælpemidler ( se s. 98-111). I den bundne skriftlige opgave får I flere valgmuligheder mht. emner, som I kan skrive om. I vælger et af emnerne og skriver om dette. Der gives en samlet bedømmelse af grammatikprøven og den skriftlige opgave. For at få VG/G kræves der VG/G i både grammatikprøve og den bundne skriftlige opgave. Bemærk: Til eksamen skal I medbringe **egne** ordbøger (fx *Politikens Nudansk Ordbog*, *Retskrivningsordbogen*). Små svensk-danske ordbøger er ufuldstændige, hvad angår bøjninger og ordbetydning.

*Velkommen til kurset i skriftlig dansk!*

**Tirsdag den 26.marts kl.10.15-13.00 i L403**

**Dagens program:**

* Sang: ”Du må få min sofacykel, når jeg dør”, s.125 i kompendiet.
* Kort præsentation af studerende og lærer, hvis nye studerende er kommet til. Alle studerende, der har gået på mundtlig dansk, fortsætter med at tale dansk. Husk det talte dansk stimulerer det skrevne og omvendt.
* Vi taler om lektionsplanen og konkrete ønsker fra de studerende diskuteres. Se også kursusbeskrivelsen.
* Mail- og telefonliste.
* Reklame for [www.anders.basby.dk](http://www.anders.basby.dk)
* Holdet deles i mindre skrivegrupper på ca. 3-4 studerende. Det er meget vigtigt, at skrivegrupperne fungerer godt og mødes jævnligt uden for undervisningen. Hvis I har problemer, så kom til mig. Det er muligt at skifte gruppe, og det er også muligt at nedlægge studiegrupper og oprette nye. Man kan også lave en skype-studiegruppe.
* *Grammatikprøve*. Hvor meget husker du fra introkurset?
* Dagens verber: *At være* og *at gå.*
* Ret teksten s. 1 og oversæt teksten til dansk nederst s. 2 i kompendiet. Brug gerne ordbøger ([www.ordnet.dk](http://www.ordnet.dk)) og grammatikbøger!
* *Mis med de blå øjne* – øvelse, se side 148 – 155 i kompendiet (de af jer, der har kompendiet fra 2018, kan få en kopi af mig).
* Lav gerne mange øvelser på Basbys hjemmeside derhjemme.

*I mødes i skrivegrupperne inden undervisningen, hvor I sammenligner grammatikøvelser og træner diktat.*

**Tirsdag den 2.april 10.15-13.00 i H140**

**Hjemmearbejde**:

* **Skriveøvelse 1**: Se side 132 i kompendiet. Alle **skal** have lavet hjemmearbejde 1, s.132, ellers kan det ikke fungere!
* Dagens adjektiver: *blød* og *svensk.*
* Sang: ”Spillemanden fra Siljansøen”, side 158 eller bagerst i lektionsplanen.
* I ”Guttermand 2”, side 80 -81. Læs teksten *Kirsten Giftekniv* og skriv øvelsen med beskrivende adjektiver s. 81.
* Husk at træne inden du kommer til undervisningen. Diktat: Du skal kunne stave alle ord korrekt i afsnittet fra ”Jeg er fucking vred... Vi er den forældreløse generation.” Læs: <http://politiken.dk/debat/ECE2095547/digter-jeg-er-fucking-vred-paa-mine-foraeldres-generation/>
* Læs: Coaching og skrivegruppe s. 3-12 samt lærerens ”gode råd – liste” s. 13 i kompendiet.
* Lav øvelserne (gøre/lave, findes/er, savner/mangler og vist/nok) s. 14-15 + 32-35a i kompendiet.
* Har alle skrivegrupperne fået aftalt, hvornår I skal lave *Find fejlene* til næste lektion? Det er obligatorisk.

**Dagens program:**

* Sang.
* Diktat.
* Interview to og to.
* Er der spørgsmål til grammatikken?

*Tag stilling til den respons, som du har fået fra dine medstuderende. Skriv øvelse 1 færdigt. Mød hinanden i skrivegrupperne og lav find fejlene (afleveringsopgave). Det er svært i begyndelsen, men bliver bedre efterhånden.*

**Tirsdag den 9.april kl.10.15-13.00 i H435**

**Hjemmearbejde**:

* Sang: ”Der har været en lille påskehøne”, s. 158 i kompendiet (de af jer, der har et kompendium fra 2018 må kigge på nettet eller i medstuderendes kompendier).
* Dagens modalverber: *at skulle* og *ville*.
* Hver studerende har skrevet et udkast (skitse) til skriveøvelse 1, se s. 132-134 i kompendiet. Send det til din skrivegruppe eller aflevér et udskrift til dem.
* Hver skrivegruppe laver øvelsen: *Find fejlene* s. 17-18 i kompendiet. Den skal **afleveres** på live@lund senest i dag! I begyndelsen er det svært at lave øvelserne *Find fejlene*, men under kursets gang bliver det lettere. Det er et tidskrævende arbejde, men super vigtigt. Spørg mig, hvis I har brug for hjælp.
* Bøj adjektiver og substantiver s. 19-21+ kommatering på dansk s. 22-24. I kan finde kommaøvelser og facit på <http://dsn.dk/sprogviden/proev-din-sprogviden/er-du-god-til-at-saette-komma>. Komma er primært for de studerende, der allerede behersker en del dansk. For alle andre gælder minimum, at man sætter komma mellem hovedsætninger og før ”men”.

***Er du begyndt at læse romanen ”Mikael”?*** *Det er en super god idé at læse den, mens der er tid til det.*

*Inden undervisningen har alle fået respons på deres skriveøvelse 1 fra min. to medstuderende. Sammenlign gerne jeres grammatikøvelser, inden I kommer.*

**Fredag den 12.april kl.10.15-13.00 i A129b**

**Hjemmearbejde:**

* Skriv og klip et gækkebrev, inden du kommer. Du skal skrive dit eget lille digt, og det skal helst rime. Tjek ordnet, hvis du er i tvivl, om ordene rimer. Pas på stød, vokalsænkning, stumme bogstaver og diftonger. Du må gerne tage en formel (Mit navn det står... pas på det ikke), men du må ikke stjæle verselinjer og strofer fra internettet. Fx: *Kære Bente - jeg kunne ikke vente - så jeg skrev - mit gækkebrev - sidste år i maj – hold da helt ferie hvor er jeg sej! Kan du gætte – får du ikke nogen spætte – men et påskeæg af chokolade - uden ballade.Mit navn det står med klatter, pas på det ikke splatter. Gæk-gæk! ......* Hvis du er i tvivl om, hvordan du skal gøre, så kig her: <https://www.youtube.com/watch?v=xIap5uWXfOA>
* Skriveøvelse 1 (portrætinterview) **afleveres** til læreren senest i dag på live@lund! Jeg modtager ikke øvelser, der ikke er blevet læst og kommenteret af minimum to medstuderende. Skriv disse navne i dit dokument.
* Dagens adjektiver: *forkert* og *lille.*
* Lav grammatikøvelser (om, hvis, når, da, nogen, nogle, hvor, der, som) s. 78-83.
* Find fejlene s. 84-85.I ”Dansk grammatik for udlændinge” eller i ”Basisgrammatikken” bedes du selv læse om dagens grammatik hjemme.

**Dagens program første del:**

* Gækkebreve.
* Grammatikøvelser gennemgåes.
* Find fejlene.
* De studerende læser hinandens afslutninger.

**Påskeferie**: Læs og diskutér Dy Plambecks roman *Mikael*.

*Inden I kommer til undervisningen har I diskuteret spørgsmålene til romanen i skrivegrupperne. Det vil være* ***herligt****, hvis alle har læst og diskuteret romanen, inden vi mødes. På den måde får vi en meget mere kvalificeret og interessant samtale i undervisningen.*

**Tirsdag den 23.april kl.10.15-13.00 i H339**

**Hjemmearbejde:**

* Dagens adjektiver: *bange* og *kedelig*.
* Vi synger dagens sang ”Du kom med alt det, der var dig” af Jens Rosendal.
* Læs Dy Plambecks roman. Diskutér spørgsmålene s. 137 – 138 (citater s. 136), inden I kommer til undervisningen i jeres skrivegrupper.
* Læs om sproglige virkemidler s. 42-50 og indledning/afslutning s. 35-39.
* Lav øvelser på [www.Anders.Basby.dk](http://www.Anders.Basby.dk) , klik på grammatikøvelser, regular adjectives, irregular adjectives, conjunctions ”hvis eller om”, ”hvornår, når eller da”, ”for eller fordi”, ”der eller som”,
* Skriv oversættelsesøvelse s. 121-122.
* Læs: ”Argumentation” i ”Politikens Håndbog i Nudansk”. Se kompendiet s. 26-31.
* Læs: Mette Moestrup ”De andre, det er grisene” s. 71 – 72 (Politiken) og lærerens ”Har min kærlighed til Sverige frataget mig al sund fornuft?” s. 135 (Information).

**Dagens program:**

Oversættelsesøvelse.

* Diskussion af roman.
* Diskutér Moestrups artikel. Tag udgangspunkt i billedet, rubrikken og anekdoten om mormoren. Hvordan fungerer etos, logos og patos i artiklen? Hvilke dyre-metaforer benyttes i teksten? Hvilken funktion har ”mormoren” i teksten? Hvilket begreb (hvilke ordsprog, idiomatiske udtryk) benytter Lone i sin kronik? Hvordan kan et begreb (personifikation) eller et billede (metafor) binde en tekst sammen? Hvordan står det til med refutatio? Publikum? Timing?
* Oversættelsesøvelse.
* Sang.

*Sammenlign jeres grammatikøvelser i skrivegrupperne inden undervisningen.*

**Fredag den 3.maj kl.10.15-13.00 i H435**

**Hjemmearbejde:**

* Dagens verber: *at tale* og *anmelde.*
* Blev vi færdige med Moestrups artikel?
* Skriveøvelse 2: Skriv et udkast til en personkarakteristik (egenskaber, job, synspunkter, interesser, familierelationer, venner etc.) af Mikael. Din tekst skal indeholde henvisninger, dvs. fodnoter (præcist angivne sidetal) til situationer i hele romanen. Når man læser din tekst, skal man have et tydeligt billede af Mikael. Du skal demonstrere, at du er godt hjemme i hele romanen, dvs. du skal henvise til situationer først, midt og sidst i romanen. Din tekst skal fylde 1,5 – 2 sider eksklusivt fodnoter. I skal medbringe jeres udkast i flere eksemplarer, så alle i skrivegruppen får jeres tekst. Din karakteristik skal have en tydelig rubrik, indledning og afslutning. Skriv henvisninger til centrale citater i fodnoterne. Husk, at din tekst skal have én vinkel. Undgå at skrive alt og ingenting. Vælg fokus – hvad vil du fokusere på? Spørg dig selv om, hvad du vil undersøge.
* Gå ind på [www.Anders.Basby.dk](http://www.Anders.Basby.dk) og lav øvelserne ”forskellig, anderledes eller anden”, ”selv, endda, ovenikøbet”, ”bare eller kun”, ”at gøre eller lave”, ”behøver, er nødt til, har brug for”, ”det eller der”, ”hans, hendes, sin”, ”noget/nogen..flere/mere”, ”har/er”, ”var/havde”, ”måtte, skulle, ville”, ”burde, skulle”.
* Dagens verber: *at snakke* og *sige*.
* Lav: “Kun” eller “bare” s. 25 i kompendiet.
* Lav eller genskriv øvelserne i ”Guttermand”, s. 126 – 127 (substantiver med endelsen -r i ubestemt singular) og s. 129 -131 (-ede, -et, -ende).
* Lav grammatikøvelserne (verber + hjælpeverber) s. 51-60 i kompendiet. Lav grammatikøvelserne (modalverber + formelt subjekt+begge/både+eneste) s. 61-70 i kompendiet. Under dette arbejde læser den studerende de sider i “Dansk basisgrammatik” eller “Dansk grammatik for udlændinge”, der står angivet i kompendiet. Brug endelig [www.dsn.dk](http://www.dsn.dk), når I skal tjekke verbernes bøjning. Her finder I Retskrivningsordbogen.
* ”Arrangér en fest”!
* Skriv slutningen på *Tæppehandlerhistorien* i ”Guttermand”, s. 108-109.

**Dagens program:**

Vi gennemgår dagens grammatik.

* Sang.
* De studerende læser hinandens tæppehandlerhistorier.
* De studerende arrangerer en fest:

\*Skriver en invitation til en fest. Festen skal være en temafest. Hvilket tema?

\*Tid, sted, pris, påklædning.

\*Bestemmer menu og drikkevarer.

*Skrivegrupperne giver den sidste respons på skriveøvelse 2.*

**Tirsdag den 7.maj kl.10.15-14.00 i L201**

**1.del: 10.15-11.30**

**Hjemmearbejde:**

* **Aflevering af skriveøvelse 2.** Skriv navne på responsgivere. Glem ikke rubrik, indledning, krop og afslutning.
* Sang: ”Bro, bro brille”, side 158 i kompendiet eller bagerst i lektionsplanen.
* Dagens substantiver: *film* og *fag.*
* *Spørgeleg fra hatten*.

**Dagens program 2.del:**

Spisepause 11.30-12.00

Kl.12.00-14.00: Grammatikcafé

* De studerende får stillet en fælles skrivegruppeopgave, som I skal arbejde selvstændigt med i et par timer i skrivegrupperne (alternativt individuelt). Opgaven skal afleveres til læreren i brevnettet L310 senest kl.14.00. Gå gerne i kantinen og køb en kop kaffe. Det er tilladt at have det hyggeligt samtidigt.

*Gennemgå “find fejlene” i skrivegrupperne. Brug gerne* [*www.ordnet.dk*](http://www.ordnet.dk)*, grammatikbog og Basby, når I arbejder.*

**Tirsdag den 14.maj kl.10.15-13.00 i L201**

**Hjemmearbejde:**

* Sang: Læs ”Jeg er en lille undulat”, s. 123.
* Dagens adjektiver: *blå* og *rå.*
* Lav grammatikøvelser (substantiver, pos. pron., det relative pron.) s. 73-76, (præpositioner) s. 88 - 94, 139 - 140 og (syntaks) s. 96 – 97.
* Find fejlene s. 77 i kompendiet.
* Diktat. Læs: <http://www.forfatterweb.dk/oversigt/leine-kim> Du skal kunne stave det første afsnit korrekt: ”Det er barske...dragende liv i Grønland.”
* Grammatikprøve.

**Dagens program**

* Diktat.
* Grammatik.
* Find fejlene.
* Har I fået aftalt, hvornår I giver hinanden respons på skriveøvelse 2?
* Grammatikprøve.

*De studerende mødes i skrivegrupperne og giver hinanden respons. Gerne flere gange. Arbejd sammen om øvelsen ”find fejlene”.*

**Tirsdag den 21.maj kl.13.15-15.00 i L207**

**Hjemmearbejde:**

* **Skriveøvelse 3**: Skriv et udkast til et læserbrev, hvor du argumenterer for eller imod en særlig sag. Du bestemmer selv emnet. Udkastet skal fylde ca. 1 side (skrifttype 12, 1,5 linjeafstand). I læserbrevet skal du ikke alene præsentere en tese og argumentere for eller imod den, men også forholde dig til mulige modargumenter. Benyt forskellige argumenttyper se s. 30 i kompendiet og vær bevidst om plus- og minusord. Overvej en foreløbig rubrik (den kan ændres undervejs).
* Dagens substantiver: *adfærd* og *tillid*.
* Lav grammatikøvelser med flere hjælpeverber, verber i tempus, substantivers bøjning, adjektiver. S. 116-120. “Idiomatiske udtryk” s. 86-87+95
* ”Find fejlene” s. 126 i kompendiet.

**Dagens program:**

* Find fejlene.
* Responsgivning aftales.
* Grammatikøvelser.
* Husk at få aftalt i skrivegrupperne, hvornår I giver hinanden respons på skriveøvelse 3.

*Har I fået givet hinanden den sidste respons på skriveøvelse 3?*

**Fredag den 24.maj kl.10.15-15.00 i H339**

**Hjemmarbejde og 1.del:**

* Dagens substantiver: *fætter* og *avis.*
* **Aflevering af skriveøvelse 3**: Skriv læserbrevet færdigt hjemme. Husk en rubrik, der i kortform rummer den væsentligste pointe fra dit læserbrev og lokker læsere til. Min. 1 side og maks. 1,5 side. Du bedes sende øvelsen over mail til læreren. Husk at skrive: ”Skriveøvelse 3” (under emne), inde i dokumentet skal stå dit navn, responsgruppe og skriveøvelse 3. Husk, at jeg skal bekræfte, at skriveøvelsen er modtaget, før den kan gå for at være afleveret. Alle øvelser skal være afleveret inden eksamen.
* Lav ”find fejlene” s. 114-115.
* Mindre *grammatikprøve*. Forbered dig på den sidste grammatikprøve før eksamen.

**2. del**

Kl.12.00-12.30: Spisepause.

Kl.12.30-15.00:

12.30-15.00: Grammatikcafé

* De studerende får stillet en fælles skrivegruppeopgave, som I skal arbejde selvstændigt med i et par timer i skrivegrupperne (alternativt individuelt). Opgaven skal afleveres til læreren i brevnettet L310 senest kl.15.00. Gå gerne i kantinen og køb en kop kaffe. Det er tilladt at have det hyggeligt samtidigt.

*Diskutér ”Præmiespasser-artiklen”, inden I kommer til undervisningen i skrivegrupperne.*

**Tirsdag den 27.maj kl.10.15-13.00 i A129b**

**Hjemmearbejde**

* Dagens verber: *at have* og *at bestikke*.
* Sang: ”Per Syvspring danse”, side 158 i kompendiet eller bagerst i lektionsplanen.
* Læs ”Præmiespassere skygger for et demokratisk problem” s. 141 – 144.
* Besvar spørgsmålene s. 145 – 146 i kompendiet inden undervisningen, så vi kan få en god diskussion om grundlovstalen.
* Skriv afslutningen på fortællingen *Leif Larsens ligkistemagasin* s. 95 i ”Guttermand”.
* Læs s. 40-41 om læserbreve.
* Flere grammatikøvelser om det foreløbige/formelle substantiv (der/det). Se s. 124 – 125 i ”Guttermand”.
* Diktat: Læs <https://www.information.dk/kultur/anmeldelse/2016/11/kvinde-foelger-hjerte> Du skal kunne stave alle ord korrekt i afsnittet fra: ”Som teenager forfølger hun..” til og med ”på vej frem i livet”.

##### EKSAMEN mandag den 3.juni kl.9-13 i A129b

##### 1/2 times grammatikprøve og evt. besvarelse af et litterært spørgsmål uden hjælpemidler, hvorefter prøven afleveres!

* 3 1/2 times bunden skriftlig opgave **med** hjælpemidler (dvs. ordbøger og grammatikbøger).

------------------------------------

***Ulykkelige Ayse* fra børnebogen *Ayses røde tørklæde***

* **Læs uddraget højt for hinanden og lav øvelsen.**

Bøj verberne nedenfor

|  |  |  |  |  |
| --- | --- | --- | --- | --- |
| Imperativ | Infintiv | Præsens | præt. | præt.partic. |
|  | at føle |  |  |  |
|  |  |  | sagde |  |
| lån |  |  |  |  |

Bøj adjektiverne nedenfor

|  |  |  |  |
| --- | --- | --- | --- |
| Ubestemt sing. | Bestemt sing. | Ubestemt plur. | Bestemt plur. |
| Et **rødt** tørklæde | Det |  | De |
| En **forkert** ting | Den |  | De |
| En **sur** lærer | Den |  | De |

Bøj substantiverne nedenfor.

|  |  |  |  |
| --- | --- | --- | --- |
| Ubestemt sing. | Bestemt sing. | Ubestemt plur. | Bestemt plur. |
| En lærerEt hus |  |  |  |
| En blomstEt tørklæde |  |  |  |
| En tingEt knus |  |  |  |

***Bro, bro, brille***

Bro, bro, brille!
Klokken ringer elleve,
kejseren står på sit høje hvide slot,
så hvidt som et kridt,
så sort som et kul.
Fare, fare, krigsmand,
døden skal du lide,
den, som kommer allersidst,
skal i den sorte gryde.
Første gang så lader vi ham gå,
anden gang så lige så,
tredje gang så tager vi ham
og putter ham i gryden!

**Bjarne Jes Hansen ”Spillemanden fra Siljansøen”**

I de store skove nær ved Siljansøen
bor en gammel spillemand, han venter kun på døden.
Huset, som han bor i byggede han selv,
af træer, som han fældede langs den blanke elv.

I tresindstyve (60) år gik han rundt fra by til by,
og spillede på sin violin for mad og nattely.
Han lavede ikke andet i alle disse år.
Han spillede med glæde for en snapsetår.

De sidste fire år har ingen set ham mere,
men folk på egnen ved dog, hvor den gamle er:
"Han er blevet tosset", siger de, hvis man spøger
"Gå ikke op til spillemanden han har låst sin dør."

Han sidder nu og spiller og snakker for sig selv.
Han er blevet tosset, han spiller sig ihjel.
Om natten kan det ske, han tager sin båd og sejler
frem på Siljansøens vand, der spiller han for dem.

Han husker fra sin ungdomstid, hvor han kom vidt omkring
til bryllupper og fester og mange skønne ting.
Han er blevet tosset, han spiller sig ihjel.
Farvel, du gamle spillemand og tak for alt, farvel.

Ja, han er blevet tosset han spiller sig ihjel.
Farvel, du gamle spillemand og tak for alt, farvel.

*Per Syvspring*

Har I aldrig set Per Syvspring danse?
Har I aldrig set Per Syvspring danse?
I tror, han ikke danse kan,
men han danser som en adelsmand.
Og det var én.

Har I aldrig set Per Syvspring danse?
Har I aldrig set Per Syvspring danse?
I tror, han ikke danse kan,
men han danser som en adelsmand.
Og det var én.
Og det var to.

Har I aldrig set Per Syvspring danse?
Har I aldrig set Per Syvspring danse?
I tror, han ikke danse kan,
men han danser som en adelsmand.
Og det var én.
Og det var to.
Og det var tre.

Har I aldrig set Per Syvspring danse?
Har I aldrig set Per Syvspring danse?
I tror, han ikke danse kan,
men han danser som en adelsmand.
Og det var én.
Og det var to.
Og det var tre.
Og det var fir’.

Har I aldrig set Per Syvspring danse?
Har I aldrig set Per Syvspring danse?
I tror, han ikke danse kan,
men han danser som en adelsmand.
Og det var én.
Og det var to.
Og det var tre.
Og det var fir’.
Og det var fem.

Har I aldrig set Per Syvspring danse?
Har I aldrig set Per Syvspring danse?
I tror, han ikke danse kan,
men han danser som en adelsmand.
Og det var én.
Og det var to.
Og det var tre.
Og det var fir’.
Og det var fem.
Og det var seks.

Har I aldrig set Per Syvspring danse?
Har I aldrig set Per Syvspring danse?
I tror, han ikke danse kan,
men han danser som en adelsmand.
Og det var én.
Og det var to.
Og det var tre.
Og det var fir’.
Og det var fem.
Og det var seks.
Og det var syv.